Návrh
na zmenu uznesenia vlády SR č. 590 z 27. júna 2001, ktorým sa schválil  Národný program rozvoja životných podmienok občanov  so  zdravotným  postihnutím vo všetkých  oblastiach života

Uznesením vlády Slovenskej republiky č. 590 z 27.júna 2001, ktorým bol schválený Národný program rozvoja životných podmienok občanov so zdravotným postihnutím vo všetkých oblastiach života (ďalej len „národný program“) bola ministrovi spravodlivosti uložená úloha  ( č. 5. 3. 14. národného programu) vypracovať novelu zákona č. 211/2000 Z. z.  o slobodnom prístupe k informáciám a o zmene a doplnení niektorých zákonov (zákon o slobode informácii), ktorá by jednoznačne formulovala právo osôb so zmyslovým postihnutím  s problémami komunikácie ( nevidiaci a slabozrakí, nepočujúci a nedoslýchaví ) na prístup k informáciám v im prístupných formátoch  vrátane určenia zodpovednosti za realizáciu a financovanie a  v interných smerniciach jednotlivých rezortov zabezpečiť oslobodenie tejto skupiny občanov od poplatkov za poskytnutie informácií. 

Vzhľadom na to, že  v legislatívnom procese v plnej miere gestorovalo poslanecký návrh predmetného zákona Ministerstvo vnútra Slovenskej republiky, prislúcha mu aj úloha pri vypracúvaní jeho noviel, prípadne príprava všeobecne záväzných vykonávacích predpisov k nemu.

 Na základe uvedeného ministerstvo spravodlivosti žiada zmenu gestorstva tejto úlohy z ministra spravodlivosti na ministra vnútra.